கேள்வி: புள்ளிங்கோ பற்றி தகவல் சொல்.
பதில்: புள்ளிங்கோ (''Pullingo'') அல்லது புல்லைங்கோ என்பது ஒரு தமிழ் கொச்சை சொல் ஆகும். இந்து தமிழ் (14 அக்டோபர், 2019) இந்த சொல் 2019இல் சமூக வலைத் தளம் பிரபலமாக பேசப்பட்டது. இது இந்தியாவின், வடசென்னையைச் சேர்ந்த குறிப்பிட்ட இளைஞர்களை குறிக்கிறது. இவர்களின் தலைமுடி வண்ணத்துடனும், தனித்துவமான சிகை அலங்காரங்கள் மற்றும் ஒல்லியான ஜீன்ஸ் அணிந்த போன்ற தோற்றங்களிலும், ஹோண்டா டியோ வாகனத்தில் அபாயகரமாக பயணம் செய்தல் மற்றும் இருசக்கர வாகன பந்தயத்தில் ஈடுபடுதல் போன்ற செயல்களை செய்கின்றனர். இந்த சொல் தமிழகம் பல மாவட்டங்களில் காணப்படுகிறது. இந்த சொல் கானா ஸ்டீபனின் 2019 ஆம் ஆண்டு கானா பாடலான "கும்பலகா சுத்துவோம், அய்யோ அம்மானு கத்துவோம்" மூலம் பிரபலப்படுத்தப்பட்டது. இது 7 மாதங்களில் 50 மில்லியன் பார்வையாளர்களைப் பெற்றது. ஆனால் இந்த சொல் இழிவான சொல் என்று சிலர் கருதுகின்றனர். 'எருமை சாணி' என்னும் ஒரு யூடியூப் வீடியோவில் இந்த வார்த்தையை கேலி செய்தனர். இது பொதுமக்களின் எதிர்ப்பிற்குப் பின் அகற்றப்பட்டது.